陳曉華肚凸凸惹懷孕疑雲 本尊親回：你哋冇睇錯
2024年05月12日 21:39
東網電視
更多新聞短片
前港姐冠軍陳曉華（Hera）近年獲TVB力捧嘅佢，劇接劇拍不停，日前更同薛家燕、何沛珈及關楓馨等到大灣區拍攝新嘅旅遊節目，並藉此打入內地市場。而今日適逢母親節，陳曉華亦同一眾團友喺酒店房大跳手指舞慶祝。
雖然眾人跳嘅手指舞都相當有睇頭，不過跪喺地上嘅Hera就意外搶Fo，事緣身材向來纖瘦苗條嘅佢，就算着上鬆身連身裙，都遮唔住佢凸起嘅肚仔，濃郁嘅孕味引嚟唔少網友揣測Hera有咗BB！對此，當事人Hera亦第一時間留言道：「我要做第一個回應嘅事。冇錯，你哋冇睇錯！快啲扶起個孕婦……裝扮嘅人」，何沛珈亦留言道：「我做證，佢只係裝咗個假肚，絕對係23吋腰！」眾人透過搞笑互動，成功幫Hera洗甩大肚嫌疑，認真搞笑！